સયાજીનગરી એક્સપ્રેસમાં 8 જાન્યુઆરી 2019ના એચ-1 કોચની જી કેબીનમાં જયંતીભાઇ ભાનુશાળીની હત્યા થઇ, એ સમયે ગાંધીધામ રેલ્વે પોલીસના લોકરક્ષક શૈલેષભાઇ ઓધવજીભાઇ ફેફર અને રામદેવસિંહ સુરપાલસિંહ ગોહીલે જી કેબીનમાં મૃતકની લાશ તેમજ અન્ય જરૂરી જગ્યાના પોતાના મોબાઇલથી ફોટા પાડેલા, બાદમાં માળીયા રેલ્વે સ્ટેશને 108 એમ્બ્યુલન્સ આવી ગઇ અને લાશને દવાખાને લઇ ગયેલ, 19 નંબરની સીટ નીચેનો મૃતકનો સામાનમાં એક બેગ પડી હતી, એક મોબાઇલ, બુટ, સ્વેટર, ટોપી તેમજ ફુટેલા બે અને જીવતા ત્રણ કાર્ટીઝ અને ફુટેલા કાર્ટીઝના બે ટુકડા લઇ માળીયા પોલીસ મથકે સુપ્રત કર્યા હતા તેવુ બંનેએ પોતાના નિવેદનમાં નોંધાવ્યું છે.